《王秀才谋归作诗留之》
宋代·孔平仲

相邀盂饭与盘蔬，坐偶行从半岁馀。夜倚松窗咏风月，昼挥玉麈讲诗书。

论交切切初谋协，告别匆匆晚意疏。须亮主人攀惜甚，挽回归袖欲投车。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。